stanford-oval/wikipedia huggingface dataset:
Kolmion sisään ja viereen piirretyt ympyrät
Nagelin piste

Edellä kuvattu geometrinen konstruktioon liittyy kolme merkillistä pistettä. Nagelin piste ja Gergonnen piste ovat ceviaanipisteitä sekä lisäksi on vielä Mittenpunkt.
Edellä kuvattuun havaintoon sivuamispisteen sijainnista piirin puolessa välissä vastaisesta kärjestä perustuu Nagelin pisteen olemassaolon todistus. Vierusympyröiden sivumaispisteisiin XA, XB ja XC kolmion kärjistä vedetyt ceviaanijanat leikkaavat aina Nagelin pisteessä (merkitään piirroksiin Na tai joskus Kimberlingin merkillisten pisteiden luetettelon merkinnällä \scriptstyle X_{8}).
Gergonnen piste

Edellä kuvatussa konstruktiossa sisäympyrän kolmion sivuamispisteisiin IA, IB ja IC kolmion kärjistä vedetyt ceviaanijanat leikkaavat aina Gergonnen pisteessä (merkitään piirroksiin Ge tai joskus Kimberlingin merkinnöin  \scriptstyle X_{7}).
Mittenpunkt

Mittenpunkt  on geometriassa kolmioon ja sitä sivuaviin ympyröihin liittyvä merkillinen piste. Sitä kutsutaan yleisesti eri kielissä nimellä Mittenpunkt, koska se merkitsee saksankielessä keskipistettä, mikä on liian tavallinen termin käytettäväksi geometriassa. Termillä ei ole suomalaista vastinetta, joten sen nimenä on jouduttu käyttämään samaa nimeä Mittenpunkt. Mittenpunkt merkitään piirroksissa  tunnuksella D tai M tai lyhennetään Kimberlingin merkinnöin  \scriptstyle X_{9}.
Kolme suoraa, jotka leikkaavat toisensa Mittenpunktissa, kulkevat kukin ympyränsä ulkokeskuksen (viereen piirretyn ympyrän keskipiste, engl. excentral) ja sen sivuaman kolmion sivun keskipisteen kautta.
Mittenpunkt > Sijainti kolmiossa

Mittenpunktin trilineaariset koordinaatit ovat
ja sen barysentriset koordinaatit ovat
Mittenpunkt > Kollineaarisuus

Mittenpunkti on kollineaarinen eräiden muiden merkillisten pisteiden kanssa.
Gergonnen pisteen Ge ( \scriptstyle X_{7}) ja painopisteen G ( \scriptstyle X_{2}) kanssa. Etäisyyksien suhteet ovat GeG : GM = 2 : 1.
Spiekerin pisteen Sp ( \scriptstyle X_{10}) ja ortokeskuksen H ( \scriptstyle X_{4}) kanssa.
Sisäympyrän keskuksen I ( \scriptstyle X_{1}) ja symmediaanisen pisteen K ( \scriptstyle X_{6}) kanssa. Etäisyyksien suhde on IM : MK = 2(a2 + b2 + c2) : -(a + b + c).
Mittenpunkt > Huomattavaa

Mittenpunkt on pisteen  \scriptstyle X_{57} isogonaalinen konjugaatti.
Ulkokeskuskolmio

Ulkokeskuskolmio (engl. excentral triangle) muodostuu, kun kolmion viereen piirrettyjen ympyröiden keskipisteet eli ulkokeskukset yhdistetään toisiinsa. Kolmiota nimitetään engl. excentral triangle tai tritangent triangle.
Ulkokeskuskolmiolla on seuraavia ominaisuuksia. Kolmion kulmanpuolittajat ovat ulkokeskuskolmion korkeusjanoja, jolloin kolmion kulmanpuolittajien leikkauspiste on ulkokeskuskolmion ortokeskus. Kolmion Mittenpunkt on ulkokeskuskolmion symmediaaninen piste. Ulkokeskuskolmion sivujen pituudet a', b' ja  c' ovat kolmion sivujen pituuksien a, b ja c ja kulmien avulla lausuttuna
Yhdeksän pisteen ympyrä

Feuerbach todisti, että yhdeksän pisteen ympyrällä on enemmän erikoispisteitä kuin vain yhdeksän. Neljä lisäpistettä saadaan siitä ominaisuudesta, että yhdeksän pisteen ympyrä sivuaa kaikkia konstruktion ympyröitä kerran.
Historia

Mainittu geometrinen konstruktio oli mielenkiinnon alla 1800-luvulla kolmion geometrian uuden tulemisen aikoihin. Silloin keksittiin muun muassa lukuisia uusia kolmion merkillisiä pisteitä, kehitettiin tasogeometriassa käytettävät trilineaariset koordinaatit ja barysentriset koordinaatit ja luotiin muutenkin uusia menetelmiä  geometrian algebralliseen laskentaan. Näiden sovellukset ovat nykyään tietoneanimaation ja 3D-grafiikan alalla. Christian von Nagel Saksasta, Ulmin kaupungista, tutki kolmion vierus- ja sisäympyröitä vuonna 1836 löytäen Nagelin pisteen lisäksi Mittenpunktina tunnetun pisteen. Hän esitti erässä julkaisussa todistukset Nagelin-, Gergonnen- ja Mittenpunktin pisteiden olemassaolosta.
Kolmion viereinen ympyrä, joka sivuaa kolmion sivua ja kolmion kahden muun sivun jatkeita.
Nagelin piste
Gergonnen piste
Mittpunkt
Ulkokeskuskolmio on väriltään keltainen.
Hunter Sansone

| Hunter Sansone> Henkilötiedot |
| --- | --- |
Syntynyt: 2. joulukuuta 1993 (ikä 30) St. Louis, Missouri, Yhdysvallat
Ammatti:  näyttelijä
Näyttelijä
Aktiivisena:  2012-
Merkittävät roolit:  Icicle Jr. (Cameron Mahkent (Stargirl)
Aiheesta muualla
IMDb
Hunter Sansone (s. 2. joulukuuta 1993) on yhdysvaltalainen näyttelijä, joka tunnetaan parhaiten roolistaan Icicle Jr. (Cameron Mahkent) DC Comicsin sarjassa Stargirl. Hän esiintyi myös Disney+-sarjassa Safety, esittäen Daniel Morrelia.
Nuoruus

Sansone syntyi Catherine ja Gregg Sansonille. Hän kasvoi St. Missourissa farmilla perheen ainoana lapsena. Sansone kiinnostui jo nuorena näyttelemisestä, osittain siksi että hänen äitinsä oli laulaja. Sansone valmistui lukiosta vuonna 2012, ja hän muutti samana vuonna Los Angelesiin, aloittamaan näyttelijän uransa.
Ura

Muutettuaan Los Angelesiin, Sansone otti useita näyttelijän kursseja. Hänen ensimmäinen roolinsa oli lyhytelokuvassa The Trigger. Tämän jälkeen hän on näytellyt useissa pienemmissä rooleissa, ennen kuin sai roolin vuoden 2019 CWn Stargirl-sarjassa.
Stargirlin jälkeen Sansone on esiintynyt Disneyn Safety-sarjassa sekä vuoden 2022 lyhytelokuvassa A Brother Story.
Kid Abelha

Kid Abelha on brasilialainen pop-/rock-yhtye. Se sai alkunsa loppuvuodesta 1981 ja on tähän mennessä julkaissut toistakymmentä studioalbumia. Yhtyeen laulukieli on portugali.
Kid Abelha esiintyi kotimaisena artistina ensimmäisessä Rock in Rio -show’ssa Rio de Janeirossa vuonna 1985. Yhtye on toiminnassa yhä, ja siitä on vuosien saatossa tullut Brasilian tunnetuimpia kotimaisia yhtyeitä.
Kid Abelhan tämänhetkiset jäsenet ovat Paula Toller, George Israel ja Bruno Fortunato. Viimeinen muutos kokoonpanossa tapahtui vuonna 1986, jolloin Carlos Leoni erosi yhtyeen sisäisen riidan seurauksena. Yhtyeen levy-yhtiö oli vuoteen 2000 Warner, sen jälkeen Universal.
Albumit

Seu espião (1984)
Educação sentimental (1985)
Tomate (1987)
Kid (1989)
Tudo é permitido (1991)
Iê iê iê (1993)
Meu mundo gira em torno de você (1996)
Autolove (1998)
Espanhol (1999)
Coleção (2000)
Surf (2001)
Pega vida (2005)
Aiheesta muualla

Viralliset sivut. (portugaliksi)
Hoikkalampi (Karstula)

| Hoikkalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Karstula
Koordinaatit:  62°47′49″N, 24°31′26″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vankajoen va (14.67)
Laskujoki:  suo-oja Sauna-Uitukseen 
Järvinumero:  14.673.1.046
Mittaustietoja
Pinnankorkeus:  187,6 m  
Pituus:  270 m  
Leveys:  50 m  
Rantaviiva:  0,648 km  
Pinta-ala:  1,001 ha  
Saaria:  ei saaria 
 fiHoikkalampi 
Hoikkalampi  on Keski-Suomessa Karstulassa  Aution lähellä sijaitseva lampi.
Maantietoa

Lampi on 270 metriä pitkä, 50 metriä leveä, ja sen pinta-ala on 1,0 hehtaaria. Lammella ei ole kartan mukaan saaria.  Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Vahankajoen valuma-alueella (14.67), jonka Valkkunan valuma-alueeseen (14.673) se kuuluu. Lammen vedenpinnan korkeus on 187,6 metriä mpy.
Kresten Damsgaard

| Kresten Damsgaard |
| --- | --- |

Tanskan kirkkoministeri
 Poul Hartlingin hallitus 19. joulukuuta 1973 – 13. helmikuuta 1975  
Edeltäjä:  Dorte Bennedsen
Seuraaja:  Jørgen Peder Hansen
Tanskan julkisten töiden ministeri (liikenneministeri)
 Poul Hartlingin hallitus 19. joulukuuta 1973 – 13. helmikuuta 1975  
Edeltäjä:  Jens Kampmann
Seuraaja:  Niels Matthiasen
Kansankäräjäedustaja
 1953–1971 1945–1953 1940–1943  
Henkilötiedot
Syntynyt: 9. kesäkuuta 1903 Østerild, Tanska
Kuollut: 1. elokuuta 1992 (89 vuotta)
Tiedot
Puolue:  Venstre
Kresten Damsgaard (9. kesäkuuta 1903 Østerild – 1. elokuuta 1992) oli tanskalainen Venstren poliitikko. Hän istui kansankäräjillä 1940–1943, 1945–1953 ja 1953–1971 sekä toimi Tanskan kirkko- ja liikenneministerinä 1973–1975.
Aiheesta muualla

Kuvia tai muita tiedostoja aiheesta Kresten Damsgaard Wikimedia Commonsissa
Kresten Damsgaard Tanskan kansankäräjien verkkosivuilla (tanskaksi)
Konstantin Rodzajevski

Konstantin Rodzajevski
Konstantin Vladimirovitš Rodzajevski (ven. Константин Владимирович Родзаевский; 11. elokuuta 1907 Blagoveštšensk – 30. elokuuta 1946 Moskova) oli venäläinen vaikuttaja, joka johti Venäjän fasistista puoluetta vuosina 1931–1945 Harbinissa Mantšurian ollessa Japanin miehittämänä. Hänen puolueestaan käytettiin myös nimityksiä Yleisvenäläinen fasistipuolue ja Venäjän fasistiliitto.
Rodzajevski syntyi juristiperheeseen ja pakeni vuonna 1925 Harbiniin. Hän kouluttautui juristiksi itsekin. Rodzajevski kannatti perinteistä venäläistä autokratiaa, johon kuuluivat messiaanispiirteinen ortodoksisuus ja tsaarin syvä kunnioitus. Hänen mukaansa lokakuun vallankumous johti Venäjän siirtymiseen kansainvälisten juutalaisten pääomapiirien hallitsemaksi. Hän kannatti kommunistien tavoitteleman maailmanvallankumouksen sijaan kansallista vallankumousta, jossa venäläinen kansakunta ottaisi voiton ”juutalais-masonistisista internationalisteista”. Rodzajevski julkaisi osana poliittista toimintaansa lehtiä Naš put ja Natsija.
Rodzajevski järkyttyi Neuvostoliiton ja natsi-Saksan välien lämpenemisestä vuonna 1939 Molotov–Ribbentrop-sopimuksen myötä. Operaatio Barbarossan alettua saksalaiset suhtautuivat välinpitämättömästi Rodzajevskin vetoomuksiin hänen omien ehdokkaidensa asettamisesta vastuuasemiin Neuvostoliiton miehitetyissä osissa. Neuvostoliiton hyökättyä Japaniin elokuussa 1945 Rodzajevski ajautui omien sanojensa mukaan hengelliseen kriisiin. Hän kirjoitti kirjeen Josif Stalinille ja tunnusti aiemmat virheensä. Niistä suurimpana Rodzajevski piti sitä, ettei hän ollut aiemmin ymmärtänyt stalinismin olevan ihanteellinen venäläisen fasismin toteutuma. Rodzajevski tarjoutui Stalinin palvelukseen. Lokakuussa 1945 neuvostodiplomaatti houkutteli hänet palaamaan Neuvostoliittoon antamalla ymmärtää, että hänen kyvyilleen olisi käyttöä. Rodzajevski kuitenkin tuomittiin kuolemaan ja teloitettiin Lubjankassa seuraavana vuonna.
Konstantin Saarenpää

Konstantin Emanuel Saarenpää ent. Herckman (21. toukokuuta 1852 Mikkeli – 28. huhtikuuta 1922 Liperi) oli suomalainen kanttoriurkuri ja valtiopäivämies.
Saarenpää, alkujaan Herckman, oli Liperin seurakunnan kanttoriurkuri. Ennen Liperiin tuloaan vuonna 1882 hän toimi urkurina Myrskylässä. Liperin kunnan luottamustoimiin Saarenpää osallistui yli 30 vuoden ajan. Hän oli talonpoikaissäädyssä tuomiokuntansa edustaja valtiopäivillä 1888, joilla hän kuului lakivaliokuntaan.
Säveltäjä Toivo Saarenpää oli Konstantin Saarenpään poika.
Konstantin Samsonov

Konstantin Samsonov (1860 tai 1861 – 31. tammikuuta 1919 Helsinki) oli venäläis-suomalainen kenraaliluutnantti, joka toimi Suomen suuriruhtinaskunnan luotsi- ja majakkalaitosten ylihallituksen luotsitirehtöörinä toisen sortokauden aikana 1910–1917.
Samsonov syntyi Suomessa venäläiseen perheeseen, ja osasi venäjän lisäksi jonkin verran sekä ruotsia että suomea. Hän työskenteli Suomen luotsilaitoksessa vuodesta 1885 alkaen, jonne hänen siirrettiin Pietarista. Kenraalikuvernööri Heiden myönsi Samsonoville suomen kansalaisuuden ennen suomalaiseen virkaan nimittämistä. Samsonov toimi merikarttalaitoksen päällikkönä ja johti merenmittaustöitä Lyökin luona.Samsonov nimitettiin luotsilaitoksen johtoon toukokuussa 1910.
Venäläiset suhtautuivat epäillen suomalaisten luotsimiesten luotettavuuteen ja osaamiseen lukuisten venäläisten sota-alusten karilleajojen ja suomalaisten luotsimiesten juopottelun vuoksi. Vuoden 1907 keisarillisen Standard-huvialuksen karilleajo Hangon edustalla johti luotsitirehtööri Sjömanin sotaoikeuteen ja virkaeroon. Uusi pääjohtaja Samsonov määräsi, että väkijuomien käyttö luotsilaitoksen töissä ja työpaikoilla oli ehdottomasti kielletty ja johtaisi virasta erottamiseen. Vuonna 1912 Suomen luotsilaitos siirrettiin senaatin alaisuudesta Pietarissa sijainneen Venäjän meriministeriön hydrografisen osaston alaisuuteen, ja siitä tehtiin näin venäläinen virasto. Vuoden 1912 siirtopäätöksen seurauksena hieman yli puolet luotsilaitoksen henkilökunnasta irtisanoutui. Tilalle nimitettiin lähinnä venäläisiä upseereita ja suomalaisia virkamiehiä. Osa venäläisupseereista siirrettiin Suomeen jopa Kaspianmereltä.
Helmikuun vallankumouksen jälkeen suomalaiset ottivat maan luotsitoiminnan takaisin haltuunsa perustamalla merenkulkulaitoksen venäläisen luotsilaitoksen tilalle. Samsonov kuoli sydänhalvaukseen Helsingissä tammikuussa 1919 vuoden 1918 väkivaltaisuuksien rasittamana.
Hoikkalampi (Kivijärvi)

| Hoikkalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kivijärvi
Koordinaatit:  63°06′50″N, 24°50′24″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskujoki:  Hoikanjoki Haukilampeen 
Järvinumero:  14.447.1.012
Mittaustietoja
Pinnankorkeus:  174,9 m  
Pituus:  1,2 km  
Leveys:  400 m  
Rantaviiva:  3,492 km  
Pinta-ala:  12,571 ha  
Tilavuus:  0,0001949 km³ 
Keskisyvyys:  1,55 m  
Suurin syvyys:  7 m  
Saaria:  ei saaria 
 fiHoikkalampi 
Hoikkalampi  on Keski-Suomessa Kivijärvellä  Lummeperän lähellä sijaitseva lampi.
Maantietoa

Lampi on 1,2 kilometriä pitkä, 400 metriä leveä, ja sen pinta-ala on 12,6 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 194 900 kuutiometriä. Sen keskisyvyys on 1,6 metriä ja suurin syvyys on 7,0 metriä. Sen rantaviivan pituus on 3,5 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Veitjoen valuma-alueeseen (14.447) se kuuluu. Lammen vedenpinnan korkeus on 174,9 metriä mpy.
Hot (Innan albumi)

| Hot Inna |
| --- | --- | --- |

Studioalbumin tiedot
 Äänitetty : 2008–2009 Play & Win Studios, Constanța
 Julkaistu: 4. elokuuta 2009
 Tyylilaji: elektroninen tanssimusiikki, eurodance, house
 Kesto: 44.05
 Levy-yhtiö: Roton Records, Universal Music Group, Ultra Records
Innan muut julkaisut
|   | Hot 2009 | I Am the Club Rocker 2011 |
Singlet albumilta Hot
 ”Hot” Julkaistu: 12. elokuuta 2008  ”Love” Julkaistu: 16. helmikuuta 2009  ”Déjà Vu” Julkaistu: 2009  ”Amazing” Julkaistu: 6. elokuuta 2009  ”10 Minutes” Julkaistu: 25. tammikuuta 2010
Hot on romanialaisartisti Innan debyyttistudioalbumi. Sen julkaisi hänen romanialainen levy-yhtiönsä Roton Records Puolassa 4. elokuuta ja Venäjällä 22. syyskuuta 2009. Albumi pääsi Puolan albumilistalle elokuussa 2009 ja Tšekin albumilistalle helmikuussa 2010, joista Puolassa se saavutti parhaimmillaan 28. sijan ja Tšekissä 7. sijan. Albumin kansainvälinen versio sisältää yksitoista kappaletta, kun taas romanialainen versio sisältää neljätoista kappaletta, joista yksi on uudelleennauhoitettu kappale ”10 Minutes”. Kappale oli myös osa albumin kansainvälisen version uudelleenjulkaisua keväällä 2010. Albumilta julkaistiin kansainvälisinä singleinä kappaleet Hot, Love, Déjà Vu, Amazing ja 10 Minutes.
Ranskassa ja Isossa-Britanniassa ”Sun Is Up” julkaistiin ”Hot”-albumin kuudentena singlenä kun taas muissa valtioissa se oli Innan toisen, ”I Am the Club Rocker” -studioalbumin johdantosingle. Albumia myytiin Ranskassa yhteensä 120 000 kopiota, Alankomaissa 80 000 kopiota, Meksikossa 50 000 kopiota, Belgiassa 35 000 kopiota, Puolassa 30 000 kopiota, Romaniassa 20 000 kopiota, Unkarissa 15 000 kopiota ja Isossa-Britanniassa 20 000 kopiota. Yhdysvalloissa ja Kanadassa sitä oli myyty syyskuuhun 2011 mennessä vain alle 10 000 kappaletta. Kokonaisuudessaan albumia myytiin maailmanlaajuisesti yli 500 000 kappaletta.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Hot | 3.38 |  |  |  |  |  |  |  |
| 2. | Love | 3.40 |  |  |  |  |  |  |  |
| 3. | Amazing | 3.25 |  |  |  |  |  |  |  |
| 4. | Days Nights | 3.23 |  |  |  |  |  |  |  |
| 5. | Fever | 3.26 |  |  |  |  |  |  |  |
| 6. | Left Right | 4.29 |  |  |  |  |  |  |  |
| 7. | Don’t Let the Music Die | 3.36 |  |  |  |  |  |  |  |
| 8. | On & On | 4.39 |  |  |  |  |  |  |  |
| 9. | Ladies | 5.08 |  |  |  |  |  |  |  |
| 10. | Déjà Vu (feat. Bob Taylor)  | 4.20 |  |  |  |  |  |  |  |
| 11. | On & On (Chillout Mix)  | 4.00 |  |  |  |  |  |  |  |
Listasijoitukset

| Maa | Lista (2009–2011) | Paras sijoitus | Lähde |
| --- | --- | --- | --- |
|  | Ultratop 50 Flanderi | 37 |  |
|  | Ultratop 50 Vallonia | 14 |  |
|  | IFPI | 7 |  |
|  | MegaCharts | 68 |  |
|  | European Top 100 Albums | 64 |  |
|  | SNEP | 9 |  |
|  | MAHASZ | 19 |  |
|  | Top 100 Mexico | 54 |  |
|  | ZPAV | 28 |  |
|  | AFP | 27 |  |
|  | Russian Music Charts | 16 |  |
|  | Official Chart Company | 9 |  |
|  | Productores de Música de España | 77 |  |
|  | Swiss Music Charts | 57 |  |
|  | Britannian albumilista | 8 |  |
|  | Britannian Dance-albumilista | 1 |  |
|  | Britannian latauslista | 9 |  |
Käännös suomeksi
Hoikkajärvi (Soini)

| Hoikkajärvi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Soini
Koordinaatit:  62°48′59″N, 24°13′07″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kolunjoen valuma-alue (35.46)
Laskujoki:  Kotijoki Alaseen 
Järvinumero:  35.463.1.017
Mittaustietoja
Pinnankorkeus:  184,9 m  
Rantaviiva:  3,3 km  
Pinta-ala:  21,176 ha  
Saaria:  ei saaria 
 fiHoikkajärvi 
Hoikkajärvi  tai myös Hoikanjärvi  on Etelä-Pohjanmaalla Soinissa Pahankalanperän kylän lähellä sijaitseva järvi.
Maantietoa

Järven pinta-ala on 21 hehtaaria, se on 1,1 kilometriä pitkä ja 550 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 3,3 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Kolunjoen valuma-alueella (35.46), jonka Syväjoen alueeseen (35.463) se kuuluu. Järven vedenpinnan korkeus on 184,9 metriä mpy.
Hot Boys

| Hot Boys> Tiedot |
| --- | --- |
Toiminnassa:  1996–2001; 2007–
Tyylilaji:  Gangsta rap
Kotipaikka:  New Orleans, Louisiana, Yhdysvallat
Laulukieli:  englanti
Jäsenet:  B.G.   Turk   Juvenile  
Entiset jäsenet:  Lil Wayne, 1996–2001  
Levy-yhtiö:  Cash Money Records   Universal Motown  
Infobox OKNimi-testi OK: 
Hot Boys (tyyliteltynä Hot Boy$) on yhdysvaltalainen hip hop -yhtye. Yhtyeen perustivat B.G., Turk, Juvenile ja Lil Wayne vuonna 1996. Yhtye hajosi vuonna 2001, jolloin yhtyeen jäsen Lil Wayne päätti keskittyä soolouraansa. Hot Boys muodostettiin uudestaan vuonna 2007 ilman Lil Wayneä.
Diskografia > Studioalbumit

Get It How U Live! (1997)
Guerrilla Warfare (1999)
Let 'Em Burn' (2003)
Diskografia > Kokoelma-albumit

Baller Blockin' Soundtrack (Hot Boys & Cash Money Millionaires, 2000)
Diskografia > Singlet

"Neighborhood Superstars" (1997)
"We on Fire" (1999)
"I Need a Hot Girl" (mukana Big Tymers) (1999)
"Rock Ice" (mukana Big Tymers) (1999)
"My Section" (2003)
"Gangsta Nigga" (2003)
Konstantin Saradžev

Konstantin Solomonovitš Saradžev (ven. Константин Соломонович Сараджев; 8. lokakuuta 1877 Derbent – 22. heinäkuuta 1954 Jerevan) oli armenialainen kapellimestari ja musiikkipedagogi.
Saradžev opiskeli Moskovan konservatoriossa viulunsoittoa Jan Hřímalýn johdolla ja valmistui vuonna 1898. Hänen opettajiaan konservatoriossa olivat myös Sergei Tanejev, Vasili Safonov, Nikolai Kaškin, Georgi Konjus ja Mihail Ippolitov-Ivanov. Saradžev lähti Prahaan suorittamaan täydentäviä opintoja Otakar Ševčíkin johdolla. Hän aloitti vuonna 1900 työskentelyn konserttimestarina Savva Mamontovin yksityisessä venäläisessä oopperassa. Hän aloitti pian myös toimintansa kapellimestarina ja sai orkesterinjohdossa opetusta Arthur Nikischiltä Leipzigissä. Saradžev palasi Venäjälle ja jatkoi työskentelyä viulusolistina, kamarimuusikkona sekä kapellimestarina.
Saradžev erikoistui kapellimestarina neuvostosäveltäjien teosten tulkintaan ja edisti uutta neuvostomusiikkia. Hän oli aktiivinen sekä oopperan että sinfonisen ohjelmiston kapellimestarina. Vuosina 1922–1935 Saradžev oli Moskovan konservatorion orkesterinjohdon opettaja. Vuonna 1935 hän muutti Jerevaniin. Hän oli vuosina 1935–1939 Armenian ooppera- ja balettiteatterin taiteellinen johtaja ja pääkapellimestari. Saradžev työskenteli lisäksi Armenian filharmonisen orkesterin pääkapellimestarina vuosina 1941–1944. Vuodesta 1936 hän oli opettaja ja vuodesta 1940 johtaja Jerevanin konservatoriossa. Saradževin johdolla opiskelivat muiden muassa Georgi Budagjan, Leo Ginzburg, Sergei Gortšakov, Mark Paverman, Boris Haikin ja Vasili Tselikovski. Saradžev sai Työn sankarin arvonimen vuonna 1921. Hän sai myös Armenian sosialistisen neuvostotasavallan kansantaiteilijan arvonimen vuonna 1946.
Saradžev meni vuonna 1898 naimisiin N. N. Filatovan kanssa. Hänen tyttärensä Kira Saradževa tuli tunnetuksi harpistina ja hänen poikansa Konstantin Konstantinovitš Saradžev kellonsoittajana.
Hoikkalampi (Pihtipudas, Kärväskylä)

| Hoikkalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Pihtipudas
Koordinaatit:  63°20′27″N, 25°52′13″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Koliman alue (14.47)
Laskuoja:  oja 
Järvinumero:  14.474.1.004
Mittaustietoja
Pinnankorkeus:  165,9 m  
Pituus:  460 m  
Leveys:  130 m  
Rantaviiva:  1,015 km  
Pinta-ala:  3,396 ha  
Tilavuus:  0.000054 km³ 
Keskisyvyys:  1,6 m  
Suurin syvyys:  6 m  
Saaria:  ei saaria 
 fiHoikkalampi 
Hoikkalampi  on Keski-Suomessa Pihtiputaalla Kärväskylän lähellä sijaitseva lampi.
Maantietoa

Lampi on 460 metriä pitkä, 130 metriä leveä, ja sen pinta-ala on 3,4 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 54 200 kuutiometriä. Sen keskisyvyys on 1,6 metriä ja suurin syvyys on 6,0 metriä. Sen rantaviivan pituus on 1,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Koliman alueella (14.47), jonka Liesojoen valuma-alueeseen (14.474) se kuuluu. Lammen vedenpinnan korkeus on 165,9 metriä mpy.